V posledných rokoch sa do popredia dostávajú sklenené alebo porcelánové dosky na krájanie. Pravdou však je, že na krájanie nie sú úplne vhodné. Pri krájaní totiž nôž prichádza do kontaktu s touto plochou, ktorá na čepeľ vytvára omnoho väčší tlak ako drevená alebo plastová doska na krájanie. Prirodzene, ostrie má tak tendenciu viac sa ohýbať pod rôznymi uhlami a čepeľ ľahko stratí svoj tvar, dokonca sa môže začať štiepiť. Hoci oceľovým nožom škodí takýto podklad menej ako keramickým, odporúčame voliť plastovú alebo drevenú dosku na krájanie.